**Ministru kabineta rīkojuma**

**"Par Ministru kabineta Atzinības raksta piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2015. gada 13. marta lēmumu (protokols Nr. 3). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Apbalvošanas padome nolēma:1. Atbalstīt Izglītības un zinātnes ministrijas ierosinājumu par Ministru kabineta Atzinības raksta piešķiršanu:1.1. Latvijas Universitātes Datorikas fakultātes Programmēšanas katedras profesoram datorzinātņu doktoram **Guntim Arnicānam** par datorzinātņu bakalaura programmas akreditēšanu Eiropas līmenī, kā arī par Latvijas popularizēšanu pasaulē, sagatavojot studentus sekmīgai dalībai pasaules programmētāju sacensībās;1.2. Latvijas Universitātes Datorikas fakultātes Programmēšanas katedras vadītājam asociētajam profesoram datorzinātņu doktoram **Uldim Straujumam** par ilggadēju izcilu pedagoģisko darbu un nozīmīgu ieguldījumu datorzinātņu speciālistu izglītošanā. 2. Atbalstīt Latvijas Pašvaldību savienības ierosinājumu par Ministru kabineta Atzinības raksta piešķiršanu Saldus novada domes priekšsēdētājai **Indrai Rassai** par ilggadēju un nozīmīgu ieguldījumu pašvaldību darbā. 3. Atbalstīt Veselības ministrijas ierosinājumu par Ministru kabineta Atzinības raksta piešķiršanu Rīgas Austrumu klīniskās universitātes slimnīcas stacionāra Tuberkulozes un plaušu slimību centra Metodiskās vadības, uzraudzības un analīzes nodaļas ārstei pneimonoloģei, metodiķei, privātdocentei **Vairai Leimanei** par mūža ieguldījumu veselības nozares attīstībā.Ministru kabineta Atzinības rakstu G. Arnicānam un U. Straujumam pasniedz izglītības un zinātnes ministre Mārīte Seile, I. Rassai – vides aizsardzības un reģionālās attīstības ministrs Kaspars Gerhards, V. Leimanei – veselības ministrs Guntis Belēvičs. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Ministru prezidenta vietā –

iekšlietu ministrs Rihards Kozlovskis

Vizē:

Valsts kancelejas direktora vietā –

direktora vietniece valsts pārvaldes un

cilvēkresursu attīstības jautājumos,

Valsts pārvaldes attīstības

departamenta vadītāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eva Upīte

13.03.2015.

302

Irēna Pļaveniece

67082911; irena.plaveniece@mk.gov.lv